­­­­­­

|  |  |  |
| --- | --- | --- |
|  | **REPUBLIKA E KOSOVËS**  **REPUBLIC OF KOSOVA-REPUBLIKA KOSOVO**  **KOMUNA E DRAGASHIT**  **DRAGASH MUNICIPALITY-OPŠTINA DRAGAŠ** |  |

|  |  |
| --- | --- |
| **DATË/A:** | 24.06.2024 |
| **PËR/ZA/TO:** | Bexhet Xheladini, kryetar i Komunës |
| **CC:** | Arijeta Skeraj, kryesuese e Kuvendit të Komunës |
| **NGA/OD/FROM :** | Grupi Punues i Draft Planit të Veprimit për Personat me Aftësi të Kufizuara 2024-2028 |
| **TEMA/SUBJEKAT/SUBJECT:** | Raport mbi ecurinë e hartimit të Draft Planit të Veprimit për Personat me Aftësi të Kufizuara 2024-2028 |

Ky Raport është përgatitur duke u bazuar në Udhëzimin Administrativ të MAPL-së Nr.04/2023 për Administratë të Hapur në Komunë.

**PËRMBLEDHJE E PËRGJITHSHME**

Më datën 02.11.2023, kryetari i Komunës së Dragashit ka marrë Vendimin 02 Nr.560/03-30143/23 për formimin e Grupit Punues për Hartimin e Planit të Veprimit për Personat me Aftësi të Kufizuara. Grupi Punues është formuar në përbërje prej njëmbëdhjetë (11) anëtarëve, me përfaqësues nga UNICEF-i, Zyra e Kryetarit, drejtoritë komunale, prindërit dhe OJQ-të. Gjatë periudhës së hartimit të Draft Planit, Grupi Punues ka zhvilluar gjithsej katër takime, prej tyre tre takime fizike dhe një takim online. Të gjitha këto takime janë mbajtur bashkë me Down Syndrome Kosova, e cila ka ofruar mbështetjen dhe ekspertizën e vet për hartimin e këtij Draft Plani. Gjithashtu, grupi gjatë gjithë kohës ka qenë në konsultim përmes emaileve.

Draft-dokumenti është shpallur për konsultim publik më datën **31.05.2024.** Konsultimi publik për Draft Planin e Veprimit për Personat me Aftësi të Kufizuara 2024-2028 ka zgjatur pesëmbëdhjetë (15) ditë, nga data **31.05.2024 deri më 15.06.2024**. Takimi i drejtpërdrejtë me qytetarë është mbajtur më datën **13.06.2024, e enjte**. Në këtë takim kanë qenë gjithsej **29 pjesëmarrës**, prej tyre **11 femra dhe 18 meshkuj.**

**Njoftimi për mbajtjen e konsultimit publik, i publikuar në uebfaqen zyrtare dhe Facebook të Komunës:**

Njoftimi për mbajtjen e konsultimit publik është publikuar në platformat zyrtare më **31.05.2024**.

**Në uebfaqe:**

Shqip: <https://kk.rks-gov.net/dragash/wp-content/uploads/sites/12/2024/05/Njoftimi-per-diskutim-i-skanuar-shqip.pdf>

Boshnjakisht: <https://kk.rks-gov.net/dragash/wp-content/uploads/sites/12/2024/05/Njoftimi-per-diskutim-i-skanuar-boshnjakisht.pdf>

**Në Facebook:**

Shqip: <https://www.facebook.com/share/p/Sc9FwBsrg34LeBYs/>

Boshnjakisht: <https://www.facebook.com/share/p/zBtkhmNJrehTNQSD/>

**Draft Plani i publikuar në rubrikën për konsultime publike:**

Shqip: <https://kk.rks-gov.net/dragash/wp-content/uploads/sites/12/2024/05/Draft-plani.docx>

Boshnjakisht: <https://kk.rks-gov.net/dragash/wp-content/uploads/sites/12/2024/06/Bos-Draft-plan.docx>

**Linqet e lajmeve për mbajtjen e diskutimit publik, të publikuara në uebfaqen dhe Facebook-un zyrtar:**

**Në uebfaqe:**

Shqip: <https://kk.rks-gov.net/dragash/news/mbahet-diskutim-publik-per-draft-planin-e-veprimit-per-personat-me-aftesi-te-kufizuara/>

Boshnjakisht: <https://kk.rks-gov.net/dragash/sr/news/danas-je-sa-gradjanima-odrzana-javna-rasprava-o-nacrtu-akcionog-plana-za-osobe-sa-invaliditetom-2024-2028/>

**Në Facebook:**

Shqip: <https://www.facebook.com/share/p/rimgfuGrGL7aEFU4/>

Boshnjakisht: <https://www.facebook.com/share/p/CzX9nudRJbNH7RCR/>

Gjatë kohës sa draft-dokumenti ka qenë në konsultim publik elektronik, nuk është pranuar asnjë kërkesë/koment/sugjerim në formë fizike ose elektronike. Në takimin e drejtpërdrejtë me qytetarët dhe grupet e interesit janë bërë gjithsej tri (3) kërkesa/komente/sugjerime.

**Tabela me të dhënat e përgjithshme**

|  |  |  |  |  |
| --- | --- | --- | --- | --- |
| **Metodat e konsultimit** | **Data / Kohëzgjatja** | **Numri i pjesëmarrësve** | **Numri i atyre që kanë dhënë komente, kërkesa / sugjerime** | **Numri i kërkesave të pranuara/pranuara pjesërisht/refuzuara** |
| Konsultim elektronik dhe me shkrim | 31.05.2024 deri 15.06.2024 /  Pesëmbëdhjetë ditë | 0 pjesëmarrës | 0 pjesëmarrës kanë parashtruar kërkesa, komente/sugjerime | ---- |
| Takim i drejtpërdrejtë me qytetarë dhe grupe të interesit | 13.06.2024,  40 minuta | 29 pjesëmarrës | 3 pjesëmarrës kanë parashtruar kërkesa, komente/sugjerime | 5 - të pranuara  0 - të pranuara pjesërisht  0 - të refuzuara |

**Pjesëmarrja sipas përkatësisë gjinore dhe etnike**

|  |  |  |  |  |  |  |
| --- | --- | --- | --- | --- | --- | --- |
| **Metodat e konsultimit** | **Gra** | **Burra** | **Shqiptar** | **Boshnjak/**  **Goran** | **Të tjerë** | **Gjithsej** |
| Konsultim elektronik dhe me shkrim | 0 | 0 | 0 | 0 | 0 | 0 |
| Takim i drejtpërdrejtë me qytetarë dhe grupe të interesit | 11 | 18 | 29 | 0 | 0 | 29 |

**Tabela e detajuar me informatat për kërkesat e dhëna, arsyetimet për kërkesat e pranuara dhe të refuzuara**

|  |  |  |  |  |
| --- | --- | --- | --- | --- |
| **Nr** | **Kërkesat / Sugjerimet / Komentet** | **Kush ka dhënë kërkesë / sugjerim për**  **përmbajtjen e**  **draft-dokumentit** | **Statusi i kërkesës / sugjerimit (e pranuar , pjesërisht e pranuar apo nuk është pranuar)** | **Arsyetimi (komentimi për pranimin pjesërisht dhe mos pranimit te komenteve është i detyrueshëm)** |
| 1. | 1. Nga ne si HANDIKOS në Dragash, fokusi kryesor për është rehabilitimi primar fizik dhe psikosocial, regjistrimi i personave në shtëpi, shërbimi me pajisje ndihmëse për personat me aftësi të kufizuar. Një herë duhet të bëhet databaza e personave me aftësi të kufizuar, është projekti i cili bën vizitat në shtëpi dhe cakton diagnozat;  2. Unë propozoj që të jetë Komitet i Aftësisë së Kufizuar në kuadër të Kuvendit Komunal. Disa komuna e kanë Komitetin dhe aty janë të përfshirë personat me aftësi të kufizuar, zyrtarë komunalë, përfaqësues të shoqatave; | Ismajl Ramadani – fshati Kuk (ish-aktivist i HANDIKOS-it në Dragash) | Pranohet  Pranohet | Të gjitha këto janë të përfshira në kuadër të objektivave dhe aktiviteteve të këtij Draft Plani. Krijimi i një databaze për PAK është ndër aktivitetet fillestare që do të ndërmerren me qëllim të identifikimit dhe evidentimit të numrit të saktë të PAK.  Kjo kërkesë është e arsyeshme dhe do të merret parasysh. Do të shikohen mundësitë ligjore dhe, së bashku me legjislativin lokal do ta shqyrtojmë mundësinë e themelimit të një Komiteti të tillë. |
| 2. | 1. Unë nuk kam punuar me persona me aftësi të kufizuar, se është punë shumë e ndjeshme dhe duhet me qenë shumë profesional, por tash, përderisa qenka një HANDIKOS, edhe në qoftë se nuk është aktive duhet të mundohemi ta bëjmë active; | Jeton Qengaj – OJQ “Avoko” | Pranohet | Komuna do të bëjë gjithë çfarë është e mundur, qoftë edhe përmes mbështetjes financiare, që ta funkzionalizojë HANDIKOS-in në Dragash, si organizatë kredibile në fushën e aftësisë së kufizuar. Do të ofrojmë mbështetje përmes thirrjeve publike për organizata të tilla, me kusht që ato të jenë të licencuara dhe me staf profesional në fushën e aftësisë së kufizuar. |
| 3. | 1. Dëgjova këtu se Drejtoria e Shëndetësisë do të jetë implementuese, a është caktuar ndonjë zyrtar, sepse mua më intereson të kem bashkëpunim, sepse në nivel qendror kërkohen raporte në detaje për qasjen e tyre, për trajtimin e tyre. Kështu që më duhet bashkëpunim me dikënd, që të di se kujt t’i kërkoj të dhëna;  2. U fol edhe për funksionalizimin e HANDIKOS-it, a është bërë ndonjë plan për funksionalizmin, a do të ndahen mjete për marrjen e një stafi; | Lindita Kozmaqi Piraj – zyrtare për Barazi Gjinore (Komuna e Dragashit | Pranohet  Pranohet | Për secilin aktivitet të paraparë në këtë Plan, janë të caktuara institucionet, përkatësisht drejtoritë përgjegjëse për zhvillimin e aktiviteteve përkatëse.  Komuna do të bëjë gjithë çfarë është e mundur, qoftë edhe përmes mbështetjes financiare, që ta funkzionalizojë HANDIKOS-in në Dragash, si një organizatë kredibile e licencuar dhe me staf profesional në fushën e aftësisë së kufizuar. |

**Në këtë Raport janë të bashkëngjitura:**

1. Vendimi për formimin e Grupit Punes për Hartimin e Planit të Veprimit për Personat me Aftësi të Kufizuara;

2. Lista me nënshkrimet e pjesëmarrësve; dhe

3. Fotografitë.

**Përgatiti:**

**Grupi Punues**





